Gauri
Gauri eli viidakkohärkä ("Bos gaurus") on suurikokoinen onttosarvisten heimoon kuuluva nisäkäslaji. Ne elävät villinä ja kesytettynä Intiassa ja muualla Etelä-Aasiassa. Aiemmin kesytettyä gauria pidettiin omana lajinaan (gajaali, "Bibos frontalis" tai "Bos frontalis"). Ennen geneettistä analyysiä gauria ja gajaalia pidettiin biisonin lähisukulaisina, ja niitä kutsuttiin myös "Intian biisoniksi". Geneettinen analyysi on osoittanut pikemminkin sukulaisuutta kesyn naudan kanssa.
Magui
Kuivan savannin keskellä sijaitseva Magui on kasvillisuudeltaan ja eläimistöltään poikkeuksellisen rikas. Se on tärkeä muuttolintujen pysähdyspaikka, jonka lajistoon kuuluvat muun muassa heinätavi, jouhisorsa, pronssi-iibis ja ruskohaikara. Järvellä harjoitetaan maanviljelyä, karjanhoitoa, kalastusta ja keräilyä. Se sai Ramsar-alueen statuksen vuonna 2004.